วิดีโอเกม ค.ศ. 1995

***เทลส์ออฟแฟนตาเซีย*** (อังกฤษ: *Tales of Phantasia*) เป็นเกมแอ็กชันเล่นตามบทบาทที่ได้รับการพัฒนาโดยวูล์ฟทีม เกมนี้เป็นภาคแรกในซีรีส์*เทลส์*ของบริษัทนัมโค ซึ่งได้รับการเปิดตัวครั้งแรกสำหรับซูเปอร์แฟมิคอมในเดือนธันวาคม ค.ศ. 1995 ต่อมา ได้ย้ายไปยังแพลตฟอร์มอื่น ๆ อีกจำนวนหนึ่ง รวมถึงเวอร์ชันเฉพาะญี่ปุ่นสำหรับเพลย์สเตชันในเดือนธันวาคม ค.ศ. 2008 และเวอร์ชันเกมบอยอัดวานซ์ที่เผยแพร่โดยนัมโคที่ประเทศญี่ปุ่นญี่ปุ่นในเดือนสิงหาคม ค.ศ. 2003 รวมถึงต่อมาได้รับการเผยแพร่โดยบริษัทนินเท็นโดในทวีปอเมริกาเหนือและยุโรปเมื่อเดือนมีนาคม ค.ศ. 2006 นับเป็นครั้งแรกที่วางจำหน่ายเกมดังกล่าวอย่างเป็นทางการเป็นภาษาอังกฤษ ส่วนฉบับรีเมคระบบเพลย์สเตชัน พอร์เทเบิลในชื่อ***เทลส์ออฟแฟนตาเซียฟูลวอยซ์อิดิชัน*** (テイルズ オブ ファンタジア-フルボイスエディション-, *เทรูซุ โอบุ ฟันตาเจีย -ฟูรุ โบอิซุ เอดิชง-*) ได้ตามมาในเดือนกันยายน ค.ศ. 2006 โดยมีการพากย์เต็มรูปแบบในฉากเนื้อเรื่อง ซึ่งต่อมาได้รับการรวมเข้ากับการปรับปรุงเพิ่มเติมโดยเป็นส่วนหนึ่งของ*เทลส์ออฟแฟนตาเซีย: นาริกิริดันเจียนครอส* ในเดือนมิถุนายน ค.ศ. 2010 ผู้ผลิตเกมได้ตั้งชื่อประเภทที่มีลักษณะเฉพาะให้เกมประเภทนี้ว่า*เลเจนดารี อาร์พีจี* (伝説のRPG, *เด็นเซ็ตสึ โนะ อาร์พีจี*) โดย*ฟูลวอยซ์อิดิชัน*มีชื่อว่า*เลเจนดารี อาร์พีจี เอ็มเบลลิชด์วิธวอยส์* (声が彩る、伝説のRPG, *โคเอะ งะ อิโรโดรุ, เด็นเซ็ตสึ โนะ อาร์พีจี*) นอกจากนี้ เดอแจปได้เผยแพร่การแปลโดยแฟน ๆ อย่างไม่เป็นทางการของเวอร์ชันซูเปอร์แฟมิคอมดั้งเดิมเมื่อวันที่ 12 กุมภาพันธ์ ค.ศ. 2001

เกมดังกล่าวเกิดขึ้นในโลกแฟนตาซีของอาเซเลีย และเดินเรื่องตามเครส อัลบาน ซึ่งเป็นนักดาบที่ได้รับการฝึกมาอย่างดี ผู้พยายามแก้แค้นหลังจากที่บ้านเกิดของเขาถูกทำลาย แต่หลังจากค้นพบตัวตนของเขาในฐานะผู้สืบเชื้อสายมาจากหนึ่งในสี่นักรบ เขาก็เข้าไปพัวพันกับความขัดแย้งเกี่ยวกับเดออส ผู้ทำสงครามซึ่งเป็นศัตรูหลักของเกมอย่างรวดเร็วหลังจากที่เขาได้รับการปล่อยตัวจากการถูกจองจำ ด้วยเหตุนี้ เครสจึงต้องใช้การเดินทางข้ามเวลาเพื่อรวบรวมพันธมิตรที่สามารถช่วยให้เขายุติการอาละวาดของเดออส ตลอดจนเพื่อทุกคน

เกมนี้ได้รับการเขียนและตั้งโปรแกรมโดยโยชิฮารุ โกตันดะ, ออกแบบโดยมาซากิ โนริโมโตะ ตลอดจนแต่งเพลงโดยโมโตอิ ซากูราบะ, ชินจิ ทามูระ และเรียวตะ ฟูรูยะ ส่วนตัวละครได้รับการออกแบบโดยศิลปินมังงะอย่างโคซูเกะ ฟูจิชิมะ นอกจากนี้ ยังมีซีรีส์อนิเมะสั้นที่สร้างจากเกม โดยให้ชื่อว่า*เทลส์ออฟแฟนตาเซีย: ดิแอนิเมชัน* ซึ่งเปิดตัวใน ค.ศ. 2004

รูปแบบการเล่น
-------------

### ระบบประจัญบาน

ภาพจับหน้าจอจากเวอร์ชันซูเปอร์แฟมิคอมดั้งเดิม
ในระบบลิเนียร์โมชันแบตเทิล (LMBS) การต่อสู้จะเล่นในลักษณะภูมิประเทศปริภูมิสองมิติที่มักจะกว้างกว่าความกว้างของหน้าจอเดียว ดังนั้นหน้าจอจึงสามารถเลื่อนไปทางซ้ายและทางขวาได้ ขึ้นอยู่กับตำแหน่งที่ตัวละครและฝ่ายตรงข้ามตั้งอยู่อย่างเกี่ยวข้องกัน ระบบลิเนียร์โมชันแบตเทิลมีเมนูหยุดชั่วคราวระหว่างการต่อสู้ที่ให้ผู้เล่นเลือกคาถาหรือไอเทม เช่นเดียวกับเกมต่อสู้บางเกม เป็นไปได้ที่จะกำหนดไอเทมหรือท่าแบบผสมให้แก่ปุ่มเฉพาะเพื่อเป็นทางลัดสำหรับการกระทำอย่างรวดเร็ว

หมายเหตุ
--------

1. ↑  テイルズ オブ ファンタジア, *เทรูซุ โอบุ ฟันตาเจีย*

อ้างอิง
-------

1. ↑  "テイルズ オブ ファンタジア：TALES OF PHANTASIA" [Tales of Phantasia: TALES OF PHANTASIA] (ภาษาญี่ปุ่น). Namco. คลังข้อมูลเก่าเก็บจากแหล่งเดิมเมื่อ 2013-12-08. สืบค้นเมื่อ July 7, 2013.
2. ↑   テイルズオブ大全1995-2011 (ภาษาญี่ปุ่น). Enterbrain. 2011. p. 6. ISBN 9784047273542.
3. ↑  "GBA/テイルズ オブ ファンタジア：TALES OF PHANTASIA" [GBA/Tales of Phantasia/TALES OF PHANTASIA] (ภาษาญี่ปุ่น). Namco. คลังข้อมูลเก่าเก็บจากแหล่งเดิมเมื่อ 2013-03-17. สืบค้นเมื่อ July 7, 2013.
4. ↑   テイルズオブ大全1995-2011 (ภาษาญี่ปุ่น). Enterbrain. 2011. p. 9. ISBN 9784047273542.
5. ↑  "テイルズ オブ ファンタジア | バンダイナムコゲームス公式サイト". バンダイナムコゲームス. สืบค้นเมื่อ 2013-11-04.
6. ↑  "Tales of Phantasia（English Ver.）". *iTunes*. Apple Inc. คลังข้อมูลเก่าเก็บจากแหล่งเดิมเมื่อ 27 January 2014. สืบค้นเมื่อ 27 January 2014.

อ้างอิงปฐมภูมิ
Namco (March 6, 2006). *Tales of Phantasia* (Game Boy Advance). Namco.

แหล่งข้อมูลอื่น
---------------

* Official PlayStation version website เก็บถาวร 2013-12-08 ที่ เวย์แบ็กแมชชีน (ในภาษาญี่ปุ่น)
* Official Game Boy Advance version website เก็บถาวร 2013-03-17 ที่ เวย์แบ็กแมชชีน (ในภาษาญี่ปุ่น)
* Official PlayStation Portable version website เก็บถาวร 2015-02-19 ที่ เวย์แบ็กแมชชีน (ในภาษาญี่ปุ่น)
* *เทลส์ออฟแฟนตาเซีย* (อนิเมะ) ที่เครือข่ายข่าวอนิเมะ

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ฝรั่งเศส (ข้อมูล)

 |